Hangok - Óravázlat

1. Ráhangoló játékok

Mit üzen a csend?

A gyerekek csukott szemmel ülnek kb. 2 percig. A „belső hangokra” figyelnek.

Mit üzen a nesz?

A gyerekek ismét csukott szemmel ülnek, én különböző tárgyakkal hangot keltek, s ők megpróbálják felismerni.

Mit gondoltok ma miről fogunk tanulni? A válaszuk egyértelmű volt: a hangokról.

2. Csoportalakítás-szógyűjtögető

Gyűjtsetek összetett szavakat, melynek előtagja a hang!

A következő feladat a hangzavar szinonímáinak gyűjtése volt.

(zaj, lárma, zsivaj, ricsaj, zenebona, ribillió)

Szómagyarázat: csinnadratta: figyelemfelkeltő zene-bona

Nagy kezdőbetűvel felkerült a táblára. Ő egy mesehős. Mi lehet? Ki lehet?

Rövid megbeszélés a csoportban. Megteremtik a figurát a saját elképzelésük szerint.

A táblára került az általam rajzolt törpe figura és a másik két szereplő is.

3. A mese első bekezdésének felolvasása a 37. oldalról.

Itt megállítottuk a mesét és „kihangosítottuk” Neszelő gondolatait.

A következő rész felolvasása addig a részig, hogy szökevényeket megtalálja Neszelő.

Eljátszottuk a párbeszédet, majd végig olvastam a mesét.

4. Rajzolás

Lerajzolták a gyerekek, hogyan képzelik Neszelőt.

5. A folyóirat bemutatása, a borítón lévő címek felolvasása, a téma megállapítása.

A gyerekek kézbe vették az újságot és szabadon nézegethették, majd ki kellett választani egy írást, ami az érdeklődésüket felkeltette. Beszámoltak róla, hogy miért azt választották.

6. Szókeresés

Igék gyűjtése az első bekezdésből.

7. Értékelés

Hogy tetszett a folyóirat? Hogy érezted magad az órán?